બાલાસિનોરના ધારાસભ્ય અજીતસિંહ ચૌહાણ તથા કપડવંજના ધારાસભ્ય કાળુસિંહ ડાભીએ સંયુક્ત નિવેદનમાં જણાવ્યું છે કે, ચાલુ વરસે ચોમાસાની સિઝન (ખરીફ ર૦૧૯) દરમિયાન સપ્ટેમ્બર અને ઓકટોબર મહિનામાં સતત વરસાદ પડવાથી બાલાસિનોર વિધાનસભા મતવિસ્તારમાં સમાવિષ્ટ કપડવંજ તાલુકાના સંખ્યાબંધ ગામોમાં જુદા જુદા કૃષિ પાકો ડાંગર પિયત, કપાસ પિયત, બાજરી, દીવેલા, અડદ અને મગફળી પૈકી કપાસના પાકને થયેલા નુકસાનનો ખેતીવાડી ખાતાએ રાજ્ય સરકારના નીતિ નિયમાનુસાર સર્વે કરવો જોઇએ અને જે ખેડૂતોએ પાકવીમો લીધેલ છે તે ખેડૂતોને પાકના નુકસાનનું સમયસર વળતર મળે તે માટે અસરગ્રસ્ત ખેડૂતોને મળીને નિયમાનુસાર અરજી કરવા યોગ્ય અને પૂરતું માર્ગદર્શન પુરું પાડવા ખેતીવાડી ખાતાએ ફરજ અને જવાબદારી નીભાવવી જોઇએ.